[{"text_idx": "#000000", "text": "C\u0302ina revo kaj usona revo de c\u0302ino (II)"}, {"text_idx": "#000001", "text": "Helpi c\u0302inojn integrig\u0302i al la c\u0302ef-flua socio de Usono"}, {"text_idx": "#000002", "text": "Sin dedic\u0302i al la publika intereso pere de komunuma servo povas ne nur helpi aliajn homojn, sed ankau\u0306 pligrandigi influon de c\u0302inoj en la usona socio. Por c\u0302inoj kaj c\u0302inaj studentoj en Usono estas malfacile integrig\u0302i al la c\u0302ef-flua socio de Usono. La plej rekta rezulto estas, ke c\u0302inoj en Usono ofte falas en senhelpan situacion, kiam ili renkontas problemojn. Tio ne estas pro tio, ke la usona socio ne akceptas c\u0302inojn, sed pro tio, ke c\u0302inoj ne volas partopreni en aktivaj\u0302oj de Usono, kiaj elektado de politikistoj, monkontribuo, volontulaj laboroj kaj aliaj influaj aferoj."}, {"text_idx": "#000003", "text": "En la jaro 2003 Yan Xiaozhe estis elektita kiel prezidanto de la Iovaa Asocio de C\u0302inoj. Post finig\u0302o de la serv-periodo li farig\u0302is plenuma prezidanto de la asocio. Li helpas lokajn c\u0302inojn por protekti iliajn rajtojn kaj interesojn kaj por elturnig\u0302i en leg\u0302aj konfliktoj. Krom tio li faris multajn aferojn por starigi kanalon por inters\u0302ang\u0302oj inter c\u0302inoj en Usono kaj personoj el la c\u0302ef-flua socio de Usono."}, {"text_idx": "#000004", "text": "Ligi personojn el la c\u0302ef-flua socio de Usono al la rondo de c\u0302inoj"}, {"text_idx": "#000005", "text": "C\u0302irkau\u0306 triono de la membroj de la asocio ne estas c\u0302inoj. Inter ili iuj estas gepatroj de c\u0302inaj orfoj, aliaj laboras en kompanioj, kiuj havas komercan kontakton kun C\u0302inio. Ne mankas anglalingvaj instruistoj kaj lernantoj, kiuj iam vojag\u0302is al C\u0302inio au\u0306 laboris tie. Krome sin trovas ankau\u0306 advokatoj, jug\u0302istoj, laboristoj, studentoj kaj komercistoj, kiuj interesig\u0302as pri la c\u0302ina kulturo. La afero, kiun Yan Xiaozhe deziras fari, estas helpi c\u0302inojn integrig\u0302i al la c\u0302ef-flua socio de Usono kaj usonanojn al la rondo de c\u0302inoj."}, {"text_idx": "#000006", "text": "En la jaro 2003 la asocio starigis la premion pri atingoj de c\u0302inoj en Iovao. Tiu-jare la premio pri entrepreno estis donita al la kompanio DuPont pro g\u0302ia dungado de multaj c\u0302inoj. Tio kau\u0306zis pozitivan reagon de la kompanio. G\u0302i ec\u0302 petis, ke oni dufoje okazigu la premi-donan ceremonion respektive en la kunveno por festi la Printempan Feston (c\u0302ina tradicia festo lau\u0306 la c\u0302ina luna kalendaro) kaj en la kompanio mem. La asocio donis la premion ankau\u0306 al Gary Faye Locke, c\u0302indevena usonano, kaj al Vilsack, iama estro de la s\u0302tato Iovao kaj eksa usona ministro pri agrikulturo. La usona banko Wells Fargo & Company enskribis en sian jar-raporton ke g\u0302i ricevis premion de la asocio."}, {"text_idx": "#000007", "text": "Redaktoroj: Zhang Xiaotong kaj Niu Xueqin"}]